
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA RIKONSTRUKSIONI I SEGMENTIT RRUGOR QË BASHKON RRUGËN “SALI LLANI” ME RRUGËN “DERVISH HIMA” NË BASHKINË E BURRELIT

Në mbështetje të nenit 100 të Kushtetutës, të neneve 5, pika 1, 20 dhe 21 të ligjit nr. 8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”,  me propozimin e Ministrit të Brendshëm, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga rikonstruksioni i segmentit rrugor që bashkon rrugën “Sali Llani” me rrugën  “Dervish Hima”, në bashkinë e Burrelit.
2. Shpronësimi bëhet në favor të bashkisë së Burrelit.
3. Pronarët e pasurive të paluajtshme, që shpronësohen, të kompensohen, sipas masës përkatëse, paraqitur në tabelën bashkëlidhur këtij vendimi dhe që është pjesë përbërëse e tij, për sipërfaqet 38 (tridhjetë e tetë)  m² truall dhe 38 (tridhjetë e tetë) m² objekt, pronë private, në masën 2 173 923 (dy milionë e njëqind e shtatëdhjetë e tre mijë e nëntëqind e njëzet e tre) lekë.
 4. Vlera e përgjithshme e shpronësimit të përballohet nga të ardhurat e bashkisë së Burrelit, planifikuar në buxhetin e saj.
 5. Afati i përfundimit të procedurës së shpronësimit të jetë tre muaj pas datës së hyrjes në fuqi të këtij vendimi.
 6. Vlera e shpenzimeve procedurale të përballohet nga bashkia e Burrelit.
7. Afati i përfundimit të punimeve për këtë objekt të jetë në përputhje me afatet e parashikuara nga bashkia e Burrelit për realizimin e këtij projekti.
8. Regjistrimi i ri i pasurive 38 (tridhjetë e tetë) m² truall dhe 38 (tridhjetë e tetë) m² objekt, shpronësuar në favor të bashkisë së Burrelit, të bëhet brenda 30 (tridhjetë) ditëve nga data e hyrjes në fuqi të këtij vendimi.
9. Ngarkohen Ministria e Brendshme dhe bashkia e Burrelit për ndjekjen e zbatimit të këtij vendimi.
 Ky vendim hyn në fuqi menjëherë dhe  botohet në Fletoren  Zyrtare.
 
 KRYEMINISTRI
Sali   Berisha










Të dhënat mbi listën emërore të personave dhe pronave që do të shpronësohen për rikonstruksionin e rrugës që bashkon rrugën “Sali Llani” me rrugën “Dervish Hima” në bashkinë e burrelit

	Nr.
	Emër mbiemër
	Sip. truall m2
	Çmimi lekë/m2
	Vlera lekë
	Dokument pronësie
	Zona kadastrale

	1
	Ramazan Doksani
	38
	3900
	148200
	Certifikatë pronësie
	1326

	
	Shuma
	38
	
	148200
	
	

	
	Emër mbiemër
	Sip. objekti m2
	Çmimi lekë/m2
	Vlera lekë
	Dokument  pronësie
	Zona kadastrale

	2
	Ramazan Dosksani
	38
	53308
	2025723
	Certifikatë pronësie
	1326

	
	Shuma
	38
	
	2025723
	
	

	
	Totali
	
	
	2 173 923
	
	



 
